Seaduseelnõu seletuskirja kohaselt oli dokumendi kättetoimetamise lihtsustamine tingitud asjaolust, et maksukohustuslaste arv, kelle kohta puuduvad andmed või kelle viibimis- või tegevuskoht ei ole teada, on Maksu- ja Tolliameti andmetel suurem kui 100 000. Dokumendi resolutiivosa kättetoimetamiseks selle  mitmekordse avaldamise nõue on relikt ajast, mil Ametlikud Teadaanded ilmusid lisaks elektroonilisele versioonile ka paberkandjal. Nüüdseks on nõue oma tähenduse kaotanud, kuna interneti vahendusel on kõik teadaanded nendega tutvuda soovijatele, sh teadaannete adressaatidele, pidevalt kättesaadavad. Senisest lühema kättetoimetamistähtaja määratlemisel lähtuti analoogia korras täitemenetluse seadustikus avalikult kättetoimetatava täitmisteate puhul sätestatud 10-päevasest tähtajast.